तमिलनाडु की राजधानी चेन्नई का मामला है। यहां एक शख्स को जेल की जिंदगी इतनी याद आ रही थी कि उसने फिर अपराध करने का फैसला किया। बंदे ने एक बाइक चुराई। इसके बाद खुद सीसीटीवी कैमरा में चेहरा दिखाया। वहीं पर रुक कर पुलिस का इंतजार करने लगा। पुलिस आई और उसे ले गई फिर से उसे जेल।
दोस्तों की आ रही थी याद
इस शख्स का नाम ज्ञानप्रकाशम है। उम्र 52 वर्ष। चोरी के केस में उन्हें पहले जेल हुई थी। वह पुजहल जेल में बंद था। जब वह बाहर आया तो उसे जेल की याद सताने लगी। एसपी पी अशोकन ने कहा, 'ज्ञानप्रकाशम ने बताया कि वह जेल का खाना मिस करता था। वह घर पर खुश नहीं था क्योंकि परिवार उसका ध्यान नहीं रखता था।'
खाना भी मिस कर रहा था
ज्ञानप्रकाशम ने पुलिस को बताया कि उसे जेल में रहने में मजा आया। यहां पर उसे ब्रेकफास्ट, लंच और डिनर टाइम पर मिलता था। एक पुलिसकर्मी ने कहा, 'जेल में उसे कोई आलसी नहीं कहता था। वह जेल में बने अपने दोस्तों से मिलना भी चाहता था।' फिलहाल चोरी के जुर्म में वो फिर से जेल में चला गया है।